pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นรม.ขอบคุณม็อบไม่เอาโรงไฟฟ้าถ่านหินเทพาที่ยอมยกเลิกการชุมนุม พร้อมขอความร่วมมือกลุ่มเคลื่อนไหวอื่น ๆ ไม่ให้สร้างความวุ่นวาย หากพบดำเนินการผิดต้องดำเนินการตามกฎหมายอย่างจริง
วันอังคารที่ 20 กุมภาพันธ์ 2561
นรม.ขอบคุณม็อบไม่เอาโรงไฟฟ้าถ่านหินเทพาที่ยอมยกเลิกการชุมนุม พร้อมขอความร่วมมือกลุ่มเคลื่อนไหวอื่น ๆ ไม่ให้สร้างความวุ่นวาย หากพบดําเนินการผิดต้องดําเนินการตามกฎหมายอย่างจริง
นายกรัฐมนตรีขอบคุณม็อบไม่เอาโรงไฟฟ้าถ่านหินเทพาที่ยอมยกเลิกการชุมนุม พร้อมขอความร่วมมือกลุ่มเคลื่อนไหวอื่น ๆ ไม่ให้สร้างความวุ่นวาย หากพบดําเนินการผิดต้องดําเนินการตามกฎหมายอย่างจริงจัง
วันนี้ (20 กุมภาพันธ์ 2561) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีขอบคุณกลุ่มผู้ชุมนุมเครือข่ายปกป้องอันดามันจากถ่านหิน และเครือข่ายคนสงขลา - ปัตตานีไม่เอาโรงไฟฟ้าถ่านหินเทพาที่ยอมยกเลิกการชุมนุมและเดินทางกลับภูมิลําเนา ซึ่งนายกรัฐมนตรีไม่ต้องการให้มีการเคลื่อนไหว เพราะเป็นการเสียเวลาทํามาหากิน พร้อมกล่าวขอความร่วมมือกลุ่มอื่น ๆ ที่จะเคลื่อนไหว ขอให้ฟังเหตุและผล ไม่ต้องการให้สร้างความวุ่นวายต่อประเทศ และสร้างความเสียหายให้กับประเทศชาติ โดยรัฐบาลพร้อมรับฟังทุกเรื่อง ทั้งนี้ ถึงแม้ศาลปกครองจะมีคําสั่งคุ้มครองชั่วคราวกลุ่มผู้ชุมนุมก็ตาม แต่ก็ยังมีกฎหมายอีกหลายข้อ ถ้าพบว่ากระทําความผิด ต้องดําเนินการตามกฎหมายอย่างจริงจัง
สําหรับข้อเสนอทั้ง 4 ข้อของกลุ่มผู้ชุมนุมเครือข่ายปกป้องอันดามันจากถ่านหิน และเครือข่ายคนสงขลา - ปัตตานีไม่เอาโรงไฟฟ้าถ่านหินเทพา นายกรัฐมนตรีกล่าวว่า รัฐบาลโดยกระทรวงพลังงาน กระทรวงทรัพยากรธรรมชาติและสิ่งแวดล้อม และฝ่ายความมั่นคงจะรับไปหารือถึงความเป็นไปได้ จึงขอให้อย่าขยายความขัดแย้งออกไป ซึ่งสิ่งที่สําคัญจะต้องทําอย่างไรไม่ให้ค่าไฟฟ้าสูงขึ้นทั้งประเทศ
----------------------------------------------
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 9 กรกฎาคม 2563 [กระทรวงสาธารณสุข]
วันพฤหัสบดีที่ 9 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นคนไทยที่เดินทางกลับจากต่างประเทศ และเข้ารับการเฝ้าระวังกักตัวในสถานที่รัฐจัดให้ (สหรัฐอาหรับเอมิเรตส์ 4 ราย, อียิปต์ 1 ราย) มีผู้ป่วยกลับบ้านได้ 11 ราย ทําให้มีผู้ป่วยกลับบ้านสะสม 3,085 ราย หรือคิดเป็นร้อยละ 96.15 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 59 ราย หรือร้อยละ 1.84 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,202 ราย
จากรายงานผู้ติดเชื้อไวรัสโคโรนา 2019 ของประเทศไทยขณะนี้ ยังคงเป็นกลุ่มคนไทยจากต่างประเทศที่เดินทางเข้ามา ซึ่งทุกคนได้รับการ คัดกรองอาการไข้ ไอ เจ็บคอ อาการระบบทางเดินหายใจ ก่อนเข้ากักตัวในสถานที่รัฐจัดให้เพื่อเฝ้าระวังอาการเป็นเวลา 14 วัน และตรวจหาเชื้อ 2 ครั้ง ตามมาตรฐานการควบคุม ป้องกันโรค ของกระทรวงสาธารณสุข หากพบว่าป่วยจะนําเข้าสู่ระบบการรักษาทันที เพื่อสร้างความมั่นใจว่าจะไม่มีการนําเชื้อจากต่างประเทศมาแพร่ให้กับคนในประเทศ โดยตั้งแต่เริ่มมีการกักตัวเฝ้าระวังคนไทยที่เดินทางกลับจากต่างประเทศถึงวันที่ 9 กรกฎาคม 2563 มีจํานวนสะสม 53,087 ราย ในจํานวนนี้พบผู้ติดเชื้อ จํานวน 265 ราย หรือคิดเป็นร้อยละ 0.5 และเป็นผู้ที่ไม่แสดงอาการป่วยถึงร้อยละ 48.8 เนื่องจากส่วนใหญ่เป็นกลุ่มคนวัยทํางาน นักเรียน นักศึกษา มีร่างกายแข็งแรงอาการป่วยจึงมักไม่แสดงออกมา
อย่างไรก็ตามแม้ขณะนี้จะไม่มีรายงานผู้ติดเชื้อในประเทศต่อเนื่องเป็นเวลา 45 วันแล้ว แต่ขอให้คนทุกคนอย่าประมาท “การ์ดอย่าตก” ต้องเข้มงวดในมาตรการป้องกันตัวเองต่อไป และทําให้เป็นนิสัยโดยเฉพาะกลุ่มคนวัยเรียน วัยทํางาน ซึ่งหากติดเชื้ออาจไม่แสดงอาการป่วยได้ ทุกครั้งที่ออกจากบ้านขอให้สวมหน้ากากอนามัย/หน้ากากผ้า ไม่นําตัวเองไปสัมผัสกับความเสี่ยงต่าง ๆ เลี่ยงการไปอยู่ในสถานที่แออัดคนรวมกันจํานวนมาก เว้นระยะห่างล้างมือบ่อย ๆ พร้อมปรับตัวให้เข้ากับชีวิตวิถีใหม่ (New Normal) เพื่อความปลอดภัยปลอดโรค
************************** 9 กรกฎาคม 2563
*******************************
รัฐบาลไทย-ข่าวทำเนียบรัฐบาล-บีโอไอไฟเขียวกิจการหุ่นยนต์-อุปกรณ์อัตโนมัติ
วันอังคารที่ 11 กรกฎาคม 2560
บีโอไอไฟเขียวกิจการหุ่นยนต์-อุปกรณ์อัตโนมัติ
บีโอไอเผยภาคเอกชนเดินหน้าลงทุนอุตสาหกรรมเป้าหมายรองรับประเทศไทย 4.0  ด้าน “นาชิ เทคโนโลยี” ขยายการลงทุนสู่การผลิตและซ่อมแซมหุ่นยนต์และระบบอัตโนมัติสําหรับภาคอุตสาหกรรม ตั้งเป้าลดการนําเข้าจากต่างประเทศมูลค่ากว่า 700 ล้านบาทต่อปี
นางหิรัญญา สุจินัย เลขาธิการคณะกรรมการส่งเสริมการลงทุน (บีโอไอ) เปิดเผยว่า ตั้งแต่ปี 2559 ถึงเดือน มิถุนายน 2560 บีโอไอได้อนุมัติส่งเสริมการลงทุนในกิจการประกอบหุ่นยนต์หรืออุปกรณ์อัตโนมัติซึ่งเป็นหนึ่งในอุตสาหกรรมเป้าหมายของการขับเคลื่อนประเทศไทย 4.0 แล้วจํานวน 16 โครงการ มูลค่าเงินลงทุนรวมกว่า 1,400 ล้านบาทอาทิกิจการผลิตเครื่องกลึงอัตโนมัติควบคุมด้วยระบบคอมพิวเตอร์(CNC Lathe Machine) ของบริษัทซิติเซ็น แมชชีนเนอรี่ เอเชียจํากัดกิจการผลิตเครื่องออกตั๋วและประตูกั้นชานชลาในรถไฟฟ้าใต้ดิน ของบริษัทจินป่าว พรีซิชั่น อินดัสทรี่ จํากัด กิจการผลิตเครื่องจักรอัตโนมัติสําหรับอุตสาหกรรมผลิตชิ้นส่วนยานยนต์และยางรถยนต์ ของบริษัท อิโซเบะ (ไทยแลนด์) จํากัด เป็นต้น
ล่าสุดบีโอไอยังได้อนุมัติการลงทุนในกิจการผลิตหุ่นยนต์ เครื่องจักรและอุปกรณ์สําหรับระบบอัตโนมัติเพื่อการอุตสาหกรรม ของบริษัท นาชิ เทคโนโลยี (ประเทศไทย) จํากัดผู้ผลิตรายใหญ่จากประเทศญี่ปุ่นที่ได้เข้ามาลงทุนในประเทศไทยแล้วถึง 9 โครงการ ตั้งแต่ปี 2542 โดยได้ขยายการลงทุนเพิ่มเติมมูลค่ากว่า 400 ล้านบาท เพื่อตั้งโครงการผลิตหุ่นยนต์(Industrial Robots)ที่ สวนอุตสาหกรรมโรจนะ จ.ระยอง โดยเป็นหุ่นยนต์สําหรับใช้ในอุตสาหกรรมทั่วไป รวมทั้งจะมีบริการซ่อมแซมหุ่นยนต์ที่ผลิตเอง ซึ่งจะช่วยทดแทนการนําเข้าหุ่นยนต์และเครื่องจักรสําหรับงานอุตสาหกรรมจากต่างประเทศ คาดว่าจะมีมูลค่าไม่ต่ํากว่า764ล้านบาทต่อปี
นอกจากนี้บริษัทยังได้ตั้งศูนย์จัดแสดงสินค้าสําหรับหุ่นยนต์และระบบอัตโนมัติ ตลอดจนส่วนทดสอบการให้บริการ ให้คําปรึกษาเกี่ยวกับการออกแบบ และอบรมการใช้งานหุ่นยนต์และระบบอัตโนมัติให้กับลูกค้า (Robot Technical Center) ซึ่งศูนย์ดังกล่าวจะเป็นศูนย์แห่งที่ 4 ของบริษัท หลังจากที่มีการจัดตั้งแล้วที่สหรัฐอเมริกา จีน และไต้หวัน โดยในอนาคตหากการใช้งานหุ่นยนต์และระบบอัตโนมัติในไทยขยายตัวบริษัทก็มีแผนจะขยายการผลิตและเปิดศูนย์ฯเพิ่มขึ้น
นางหิรัญญา กล่าวว่าโครงการลงทุนของบริษัทครั้งนี้นับเป็นการลงทุนโครงการที่ 10 ในประเทศไทย และเป็นโครงการแรกของบริษัทที่มีการลงทุนผลิตหุ่นยนต์และระบบอัตโนมัติ รวมถึงการออกแบบผลิตภัณฑ์เหมือนกับบริษัทแม่ที่ประเทศญี่ปุ่นดําเนินการในปัจจุบัน ซึ่งบริษัทมีแผนที่จะถ่ายทอดเทคโนโลยี ความรู้เกี่ยวกับหุ่นยนต์และระบบอัตโนมัติในรูปแบบสหกิจศึกษา (Work Integrated Learning :WiL)กับมหาวิทยาลัยเทคโนโลยีพระจอมเกล้าธนบุรี เพื่อพัฒนาบุคลากรช่างฝีมือในประเทศไทย
“การขยายการลงทุนของบริษัท นอกจากสอดคล้องกับการส่งเสริมให้เกิดการลงทุนในอุตสาหกรรมเป้าหมายของรัฐบาลแล้ว ยังแสดงให้เห็นถึงความมั่นใจต่อศักยภาพและความแข็งแกร่งของอุตสาหกรรมการผลิตและภาคบริการของไทย รวมถึงยังมีส่วนสําคัญที่จะช่วยผลักดันให้ประเทศไทยเป็นศูนย์กลางด้านอุตสาหกรรมหุ่นยนต์ของภูมิภาคอาเซียนในอนาคตอันใกล้อีกด้วย” นางหิรัญญา กล่าว
สําหรับกิจการของบริษัทนาชิที่ได้ลงทุนในประเทศไทยแล้ว อาทิ กิจการผลิตตลับลูกปืนสําหรับรถยนต์และรถจักรยานยนต์ ชิ้นส่วนเหล็กหล่ออุปกรณ์เครื่องจักร การจัดตั้งสํานักงานใหญ่ข้ามประเทศ (IHQ)และบริษัทการค้าระหว่างประเทศ (ITC)
+++++++++++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-สธ.กำชับหน่วยงานในสังกัด จัดงานเลี้ยงงานรื่นเริงในสถานที่ราชการต้องปลอดเครื่องดื่มแอลกอฮอล์
วันอาทิตย์ที่ 23 ธันวาคม 2561
สธ.กําชับหน่วยงานในสังกัด จัดงานเลี้ยงงานรื่นเริงในสถานที่ราชการต้องปลอดเครื่องดื่มแอลกอฮอล์
ปลัดกระทรวงสาธารณสุข สั่งผู้ตรวจราชการเขตสุขภาพ กําชับหน่วยงานในสังกัดทั่วประเทศ หากจัดงานเลี้ยงงานรื่นเริงในสถานที่ราชการต้องปลอดแอลกอฮอล์ ส่วนการลักลอบนําเครื่องดื่มแอลกอฮอล์เข้างานเลี้ยงที่โรงพยาบาลลําพูนให้เป็นกรณีศึกษาที่ทุกจังหวัดต้องระมัดระวัง
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ กรณีพบเครื่องดื่มแอลกอฮอล์ในงานเลี้ยงโรงพยาบาลลําพูน ว่า ได้สั่งการให้ผู้ตรวจราชการเขตสุขภาพและกรมควบคุมโรค ลงพื้นที่สอบข้อเท็จจริง เบื้องต้นได้รับรายงานว่า เป็นการลักลอบนําเครื่องดื่มแอลกอฮอล์เข้ามาในงานหลังงานเลี้ยงเลิก เวลาประมาณ 22.30 น. และได้ทําการแจ้งความไว้สถานีตํารวจภูธรอําเภอเมืองลําพูน เพื่อให้มีการดําเนินคดี เป็นไปตาม พ.ร.บ.เครื่องดื่มแอลกอฮอล์ ทั้งนี้การฝ่าฝืนกฎหมายนําเครื่องดื่มแอลกอฮอล์มาในสถานที่ราชการ มีโทษปรับ 10,000 บาท จําคุก 6 เดือน หรือทั้งจําทั้งปรับ นอกจากนี้ทางโรงพยาบาลลําพูนได้ตั้งกรรมการสอบข้อเท็จจริง
“เหตุการณ์ที่เกิดขึ้น ถือเป็นกรณีศึกษาและเป็นบทเรียนให้กับทุกจังหวัดให้เข้มงวดระมัดระวังไม่ให้เกิดขึ้นอีก โดยให้ผู้ตรวจราชการทุกเขตสุขภาพ กําชับนายแพทย์สาธารณสุขจังหวัด ผู้อํานวยการโรงพยาบาลทั่วประเทศจัดงานเลี้ยงงานรื่นเริงในสถานที่ราชการต้องปลอดสุรา เพราะกระทรวงสาธารณสุขเป็นผู้ถือกฎหมายแต่เกิดเหตุการณ์ในหน่วยงานของเราเอง ถือเป็นกรณีตัวอย่าง เราต้องเป็นหน่วยงานตัวอย่างที่ดีปฏิบัติตามกฎหมายอย่างเคร่งครัด” นายแพทย์สุขุม กล่าว
ทั้งนี้ โรงพยาบาลลําพูนได้จัดโครงการสร้างเสริมสุขภาพและกิจกรรมสัมพันธ์ ประจําปี 2561 เมื่อวันที่ 21 ธันวาคม 2561 มีเจ้าหน้าที่เข้าร่วมกิจกรรมประมาณ 300 คน โดยมี กิจกรรมวิ่งเพื่อสุขภาพ 5 กิโลเมตร แข่งขันกิจกรรมกีฬาสี และกิจกรรมงานเลี้ยง ทั้งนี้ ในการจัดงานได้มีประกาศห้ามนําเครื่องดื่มแอลกอฮอล์เข้ามาในงานเลี้ยง ในการประชุมกรรมการบริหารโรงพยาบาล เมื่อวันที่ 18 ธันวาคม 2561 ที่ผ่านมา ล่าสุดทางโรงพยาบาลได้ตั้งกรรมการสอบข้อเท็จจริง ดําเนินตามระเบียบข้าราชการพลเรือน และตามกฎหมายต่อไป
*************************************** 23 ธันวาคม 2561
รัฐบาลไทย-ข่าวทำเนียบรัฐบาล-เทิด ด้วย ทำ ปี พ.ศ. 2561 คนอยู่กับป่าตามแนวพระราชดำริ
วันพฤหัสบดีที่ 22 กุมภาพันธ์ 2561
เทิด ด้วย ทํา ปี พ.ศ. 2561 คนอยู่กับป่าตามแนวพระราชดําริ
เทิด ด้วย ทํา ปี พ.ศ. 2561 คนอยู่กับป่าตามแนวพระราชดําริ
21/02/2561 พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี ดร. สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี เป็นประธานในพิธีเปิดงาน "เทิด ด้วย ทํา ปี พ.ศ. 2561 คนอยู่กับป่าตามแนวพระราชดําริ" โดยมี ดร.สุเมธ ตันติเวชกุล ประธานกรรมการมูลนิธิอุทกพัฒน์ ในพระบรมราชูปถัมภ์ กล่าวเปิดงาน ณ บริเวณอ่องแล่ง บ้านห้วยปลาหลด ตําบลด่านแม่ละเมา อําเภอแม่สอด จังหวัดตาก โดยมี นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นายจงคล้าย วรพงศธร รองอธิบดีกรมอุทยานแห่งชาติ สัตว์ป่า และพันธุ์พืช ดร.ทรงธรรม สุขสว่าง ผู้อํานวยการ สํานักอุทยานแห่งชาติ กรมอุทยานแห่งชาติ สัตว์ป่า และพันธุ์พืช นายยุทธชัย ปัทมสนธิ ผู้อํานวยการ สํานักบริหารพื้นที่อนุรักษ์ที่ 14 พร้อมด้วย ผู้อํานวยการส่วนฯ หัวหน้ากลุ่มฯ หัวหน้าศูนย์ฯ หัวหน้าหน่วยงานภาคสนา ข้าราชการ พนักงาน และเจ้าหน้าที่ ในสังกัดสํานักบริหารพื้นที่อนุรักษ์ที่ 14 (ตาก) เข้าร่วมพิธี
รัฐบาลไทย-ข่าวทำเนียบรัฐบาล-หลักเกณฑ์การให้สินเชื่อของกองทุนพัฒนาเอสเอ็มอีตามแนวประชารัฐ
วันอังคารที่ 9 มิถุนายน 2563
หลักเกณฑ์การให้สินเชื่อของกองทุนพัฒนาเอสเอ็มอีตามแนวประชารัฐ
หลักเกณฑ์การให้สินเชื่อของกองทุนพัฒนาเอสเอ็มอีตามแนวประชารัฐ
เพื่อช่วยเหลือเอสเอ็มอีที่เป็นลูกหนี้สินเชื่อของกองทุนพัฒนาเอสเอ็มอีตามแนวประชารัฐ ซึ่งได้รับผลกระทบจากสถานการณ์ภัยแล้ง หรือการแพร่ระบาดของโรคติดเชื้อไวรัสโคโรนา 2019
https://bit.ly/covid-sme
เพื่อช่วยเหลือเอสเอ็มอีที่เป็นลูกหนี้สินเชื่อของกองทุนพัฒนาเอสเอ็มอีตามแนวประชารัฐ โครงการฟื้นฟูและเสริมศักยภาพวิสาหกิจ ขนาดกลางและขนาดย่อม สําหรับ SMEs - คนตัวเล็ก ซึ่งได้รับผลกระทบจากสถานการณ์ภัยแล้ง หรือการแพร่ระบาดของโรคติดเชื้อไวรัสโคโรนา 2019
https://bit.ly/covid-small
รัฐบาลไทย-ข่าวทำเนียบรัฐบาล-ประธาน JETRO กรุงเทพฯ พร้อมกระชับความสัมพันธ์ทางการค้าและการลงทุนระหว่างไทยและญี่ปุ่น
วันจันทร์ที่ 3 กุมภาพันธ์ 2563
ประธาน JETRO กรุงเทพฯ พร้อมกระชับความสัมพันธ์ทางการค้าและการลงทุนระหว่างไทยและญี่ปุ่น
ประธาน JETRO Bangkok เข้าเยี่ยมคารวะรัฐมนตรีประจําสํานักนายกรัฐมนตรี
วันนี้ (3 กุมภาพันธ์ 2563) เวลา 15.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายอัตสึชิ ทาเคทานิ (Mr. Atsushi Taketani) ประธานองค์การส่งเสริมการค้าต่างประเทศของญี่ปุ่น ณ กรุงเทพฯ (Japan External Trade Organization: JETRO Bangkok) เข้าเยี่ยมคารวะ นายเทวัญ ลิปตพัลลภ รัฐมนตรีประจําสํานักนายกรัฐมนตรี สรุปสาระสําคัญดังนี้
รัฐมนตรีประจําสํานักนายกรัฐมนตรีกล่าวต้อนรับ พร้อมขอบคุณ JETRO ที่รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย ผลสํารวจความเห็นของสมาชิกหอการค้าญี่ปุ่น – กรุงเทพฯ (JCC) ถือเป็นประโยชน์อย่างยิ่งต่อรัฐบาลไทยในการกําหนดทิศทางของนโยบายเศรษฐกิจให้เหมาะสมกับความต้องการของภาคเอกชน โดยเฉพาะอย่างยิ่งญี่ปุ่นถือเป็นคู่ค้าและผู้ลงทุนที่สําคัญของไทย และในสถานการณ์ท้าทายที่โลกกําลังเผชิญกับการเตรียมรับมือโรคติดต่ออุบัติใหม่จากเชื้อไวรัสโคโรนาสายพันธุ์ใหม่อยู่ในขณะนี้
ด้านประธาน JETRO กรุงเทพฯ กล่าวขอบคุณที่ให้เข้าพบในวันนี้ และยืนยันความพร้อมที่จะเป็นส่วนสําคัญที่จะช่วยกระชับความสัมพันธ์ทางการค้าและการลงทุนระหว่างไทยและญี่ปุ่น รวมทั้งมีส่วนช่วยผลักดันและส่งเสริมการพัฒนาในด้านต่างๆ ซึ่งหอการค้าญี่ปุ่น – กรุงเทพฯ ให้ความสําคัญอย่างต่อเนื่อง เช่น การลงทุนพัฒนาโครงสร้างพื้นฐาน กลุ่มธุรกิจ Startup และการพัฒนาเมืองอัจฉริยะ (Digital Smart City) ตลอดจนส่งเสริมบุคลากรเพื่อยกระดับการศึกษาของไทยให้มีประสิทธิภาพยิ่งขึ้น พร้อมกล่าวว่าผู้อํานวยการสถาบัน KOSEN (โคเซ็น) ประจําประเทศไทย ได้ชื่นชมความสามารถของเด็กนักเรียนไทย และมีแผนที่จะสนับสนุนการฝึกอบรมและฝึกอาชีพเพื่อเปิดโอกาสให้เด็กนักเรียนไทยได้รับประสบการณ์พร้อมพัฒนาศักยภาพอย่างต่อเนื่อง
ทั้งสองฝ่ายเห็นพ้องที่จะยกระดับความร่วมมืออย่างรอบด้านและหลากหลาย โดยเฉพาะการบูรณาการความร่วมมือทางการศึกษา โดยกล่าวถึงความสําเร็จในการจัดตั้งสถาบัน KOSEN ในไทย เพื่อผลิตวิศวกรและบุคลากรด้านเทคนิครองรับการลงทุนของเอกชนญี่ปุ่นในไทยอย่างยั่งยืน และหวังให้ญี่ปุ่นสานต่อความร่วมมือในอุตสาหกรรมของไทย โดยเฉพาะใน EEC และให้โครงการนี้เป็นต้นแบบและศูนย์กลางการพัฒนาบุคลากรด้านเทคนิคในอนุภูมิภาคลุ่มน้ําโขงต่อไป ซึ่งรัฐบาลพร้อมจะนําผลสํารวจดังกล่าวไปปรับปรุงแก้ไขให้เอื้อต่อการดําเนินธุรกิจภายในประเทศต่อไป
รัฐบาลไทย-ข่าวทำเนียบรัฐบาล-มหาดไทยประชุมหน่วยงานที่เกี่ยวข้องชี้แจงการจัดทำคำของบประมาณเพิ่มเติม ปี 2561 และการบูรณาการในการบริหารเชิงพื้นที่
วันศุกร์ที่ 26 มกราคม 2561
มหาดไทยประชุมหน่วยงานที่เกี่ยวข้องชี้แจงการจัดทําคําของบประมาณเพิ่มเติม ปี 2561 และการบูรณาการในการบริหารเชิงพื้นที่
มหาดไทยประชุมหน่วยงานที่เกี่ยวข้องชี้แจงการจัดทําคําของบประมาณเพิ่มเติม ปี 2561 และการบูรณาการในการบริหารเชิงพื้นที่
วันนี้ (26 ม.ค.2561) เวลา 09.30 น. ณ ห้องประชุมราชสีห์ ศาลาว่าการกระทรวงมหาดไทยพลเอก อนุพงษ์ เผ่าจินดารัฐมนตรีว่าการกระทรวงมหาดไทยเป็นประธานการประชุมชี้แจงจัดทํางบประมาณรายจ่ายเพิ่มเติม ประจําปีงบประมาณ พ.ศ. 2561 และแนวทางการปฏิบัติของกระทรวงที่เกี่ยวข้องในการบริหารเชิงพื้นที่ ผ่านระบบวิดีทัศน์ทางไกล(Video Conference)ไปยังศาลากลางจังหวัดและที่ว่าการอําเภอทั่วประเทศ พร้อมด้วย นายกฤษฎา บุญราช รัฐมนตรีว่าการกระทรวงเกษตรและสหกรณ์ โดยมีปลัดกระทรวงมหาดไทย ปลัดกระทรวงการคลัง และปลัดกระทรวงดิจิทัลเพื่อเศรษฐกิจและสังคม ผู้บริหารระดับสูงของกระทรวงมหาดไทย และส่วนราชการที่เกี่ยวข้อง ประกอบด้วย กระทรวงการคลัง กระทรวงเกษตรและสหกรณ์ กระทรวงการพัฒนาสังคมและความมั่นคงของมนุษย์ กระทรวงแรงงาน กระทรวงพาณิชย์ กระทรวงวัฒนธรรม กระทรวงการท่องเที่ยวและกีฬา กระทรวงอุตสาหกรรม กระทรวงศึกษาธิการ และกระทรวงดิจิทัลเพื่อเศรษฐกิจและสังคม เข้าร่วมประชุม
รัฐมนตรีว่าการกระทรวงมหาดไทย กล่าวว่า ตามที่คณะรัฐมนตรีได้มีมติเมื่อวันที่ 16 มกราคม 2561 เห็นชอบการจัดทํางบประมาณรายจ่ายเพิ่มเติม ประจําปีงบประมาณ พ.ศ. 2561 ในวงเงิน 150,000 ล้านบาท โดยเป็นค่าใช้จ่ายในการดําเนินการตามนโยบายรัฐบาล จํานวน 100,358.1 ล้านบาท และนายกรัฐมนตรีมีข้อสั่งการให้กระทรวงมหาดไทยร่วมกับกระทรวงการคลังกระทรวงการท่องเที่ยวและกีฬา กระทรวงเกษตรและสหกรณ์ และหน่วยงานที่เกี่ยวข้อง บูรณาการขับเคลื่อนการทํางานในระดับพื้นที่ตามแนวทางประชารัฐ โดยมีเป้าหมายการพัฒนาในมิติด้านเศรษฐกิจ สังคม และความมั่นคงโดยให้ส่วนราชการ หน่วยงานที่จะมีหรือมีโครงการ/กิจกรรม ที่จะดําเนินการในระดับตําบล หมู่บ้าน ใช้ทีมขับเคลื่อนการมีส่วนร่วมเพื่อพัฒนาประเทศไทยสู่ความยั่งยืนระดับตําบลเป็นแกนหลัก โดยนายกรัฐมนตรีได้มีคําสั่งแต่งตั้งคณะกรรมการขับเคลื่อนการพัฒนาประเทศตามโครงการไทยนิยม ยั่งยืน 3 ระดับ 1 ทีม ประกอบด้วย 1) คณะกรรมการอํานวยการขับเคลื่อนพัฒนาประเทศตามโครงการไทยนิยม ยั่งยืน มีนายกรัฐมนตรี เป็นประธาน 2) คณะกรรมการขับเคลื่อนประเทศการพัฒนาประเทศตามโครงการไทยนิยม ยั่งยืน ระดับจังหวัด มีผู้ว่าราชการจังหวัด เป็นประธาน 3) คณะกรรมการขับเคลื่อนการพัฒนาประเทศตามโครงการไทยนิยม ยั่งยืน ระดับอําเภอ มีนายอําเภอ เป็นประธาน และ 4) ทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล
ในโอกาสนี้ รัฐมนตรีว่าการกระทรวงมหาดไทย ได้กําชับให้หน่วยงานที่เกี่ยวข้องเร่งจัดทําคําของบประมาณให้แล้วเสร็จตามกรอบเวลาที่กําหนด และให้ผู้ว่าราชการจังหวัดเร่งแต่งตั้งคณะกรรมการระดับจังหวัด อําเภอ โดยเฉพาะทีมขับเคลื่อนในระดับตําบลที่มีประสิทธิภาพ เพื่อสร้างความรู้ความเข้าใจกับประชาชนในพื้นที่ในด้านต่าง ๆสุดท้าย ได้เน้นย้ําการดําเนินการโครงการไทยนิยม ยั่งยืน ต้องอยู่บนแนวทาง “ประชารัฐ” โดยเชื่อมโยงยุทธศาสตร์ชาติ20 ปี เพื่อการบริหารราชการแผ่นดินที่มีประสิทธิภาพ เกิดประโยชน์ต่อพี่น้องประชาชนอย่างมั่นคงและยั่งยืน
ครั้งที่12/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-นายกรัฐมนตรี ฝากคำอวยพรถึงข้าราชการทุกกระทรวง และขอให้ทุกคนตั้งใจปฏิบัติหน้าที่เพื่อประโยชน์ของประชาชน
วันพฤหัสบดีที่ 4 มกราคม 2561
นายกรัฐมนตรี ฝากคําอวยพรถึงข้าราชการทุกกระทรวง และขอให้ทุกคนตั้งใจปฏิบัติหน้าที่เพื่อประโยชน์ของประชาชน
ผู้ช่วยโฆษกประจําสํานักนายกรัฐมนตรี เผยนายกรัฐมนตรี ฝากคําอวยพรถึงข้าราชการทุกกระทรวง และขอให้ทุกคนตั้งใจปฏิบัติหน้าที่เพื่อประโยชน์ของประชาชน
วันนี้ (3 ม.ค. 61 ) เวลา 14.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีได้แจ้งต่อที่ประชุมทราบว่าปีใหม่ปีนี้แม้ไม่ได้เปิดโอกาสให้ข้าราชการระดับปลัดกระทรวงของกระทรวงต่าง ๆ ได้เข้าอวยพรปีใหม่ แต่นายกรัฐมนตรีได้ฝากคําอวยพรถึงข้าราชการทุกกระทรวง พร้อมกล่าวให้กําลังใจกับคณะรัฐมนตรี โดยขอให้นําอุปสรรคปัญหาต่าง ๆ มาเป็นกําลังใจในการที่จะช่วยกันแก้ไขปัญหาของประเทศชาติ ตลอดจนการแก้ไขปัญหาข้อขัดข้องในเรื่องที่เกี่ยวข้องกับบัตรสวัสดิการแห่งรัฐ เพื่อให้ประชาชนได้รับประโยชน์อย่างแท้จริงและมีชีวิตความเป็นอยู่ที่ดีขึ้น รวมทั้งกล่าวขอบคุณทุกคนที่ได้ร่วมทํางานด้วยกันมาและขอบคุณสําหรับของขวัญที่กระทรวงต่าง ๆ ได้มอบให้แก่ประชาชนในช่วงปีใหม่ที่ผ่านมา โดยขอให้ข้าราชการทุกคนตั้งใจปฏิบัติหน้าที่ของตนเองเพื่อประโยชน์ของประชาชนต่อไป
พร้อมกันนี้ นายกรัฐมนตรี ได้ฝากให้เจ้าหน้าที่และประชาชนทุกภาคส่วนร่วมกันสร้างจิตสํานึกที่ดีในเรื่องของการใช้รถใช้ถนน โดยเฉพาะการขับขี่รถต่าง ๆ ขอให้ทุกคนปฏิบัติตามกฎระเบียบของกฎหมาย และเคารพกฎจราจร รวมถึงงดเครื่องดื่มที่มีแอลกอฮอลล์หรือสุราระหว่างขับขี่รถ เพื่อป้องกันอุบัติเหตุที่จะเกิดขึ้นทั้งกับตนเองและผู้อื่นอีกด้วย
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช. ก.อุตฯ ลงพื้นที่เยี่ยมชมการดำเนินงานของบริษัท อุบลไบโอเอทานอล จ.อุบลราชธานี
วันจันทร์ที่ 23 กรกฎาคม 2561
รมช. ก.อุตฯ ลงพื้นที่เยี่ยมชมการดําเนินงานของบริษัท อุบลไบโอเอทานอล จ.อุบลราชธานี
รมช. ก.อุตฯ ลงพื้นที่เยี่ยมชมการดําเนินงานของบริษัท อุบลไบโอเอทานอล จ.อุบลราชธานี
รัฐบาลไทย-ข่าวทำเนียบรัฐบาล-พม. จับมือ เคาน์เตอร์เซอร์วิส รับจ่ายค่าดอกเบี้ยตั๋วจำนำ 24 ชม. เริ่ม 15 ก.ค. นี้ [กระทรวงพัฒนาสังคมเเละความมั่นคงของมนุษย์]
วันพฤหัสบดีที่ 28 พฤษภาคม 2563
พม. จับมือ เคาน์เตอร์เซอร์วิส รับจ่ายค่าดอกเบี้ยตั๋วจํานํา 24 ชม. เริ่ม 15 ก.ค. นี้ [กระทรวงพัฒนาสังคมเเละความมั่นคงของมนุษย์]
พม. จับมือ เคาน์เตอร์เซอร์วิส รับจ่ายค่าดอกเบี้ยตั๋วจํานํา 24 ชม. เริ่ม 15 ก.ค. นี้
วันนี้ (28 พ.ค.63) เวลา 14.00 น. ที่ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีลงนามบันทึกข้อตกลงความร่วมมือ (MOU) ว่าด้วยการดําเนินการรับชําระเงินส่งดอกเบี้ยตั๋วรับจํานํา ระหว่างสํานักงานธนานุเคราะห์ (สธค.) กับบริษัท เคาน์เตอร์เซอร์วิส จํากัด เพื่อเพิ่มช่องทางการให้บริการ รับชําระเงินค่าดอกเบี้ยตั๋วรับจํานําจากประชาชนตลอด 24 ชั่วโมง ตั้งแต่วันที่ 15 กรกฎาคม 2563 เป็นต้นไป
นายปรเมธีกล่าวว่า กระทรวงการพัฒนาสังคมและความมั่นคงของมนุษย์ (พม.) สํานักงานธนานุเคราะห์ หรือ สธค. ในฐานะโรงรับจํานําของรัฐที่ช่วยเหลือประชาชนผู้มีรายได้น้อยที่ประสบปัญหาเฉพาะหน้าด้านการเงิน เป็นการลดปัญหาการกู้เงินนอกระบบและความเหลื่อมล้ําในสังคม โดยเฉพาะในสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ที่ส่งผลกระทบต่อการประกอบอาชีพและรายได้ของประชาชนทั่วประเทศในวงกว้าง
นายปรเมธีกล่าวต่อไปว่า เพื่อเป็นการเพิ่มประสิทธิภาพในการให้บริการประชาชนที่สะดวก รวดเร็ว และมีมาตรฐานมากยิ่งขึ้น ด้วยการใช้เทคโนโลยีที่ทันสมัย เพื่อประโยชน์สูงสุดต่อประชาชน กระทรวง พม. โดย สธค. จึงได้ลงนามบันทึกข้อตกลงร่วมกับบริษัท เคาน์เตอร์เซอร์วิส จํากัด เพื่อพัฒนาระบบการทําธุรกรรมแบบออนไลน์สําหรับลูกค้าที่มีตั๋วรับจํานําหรือบัตรประชาชน โดยนํามาชําระเงินค่าดอกเบี้ยตั๋วรับจํานําได้ที่จุดบริการ เคาน์เตอร์เซอร์วิสทั่วประเทศ ตลอด 24 ชั่วโมง และเริ่มเปิดให้บริการตั้งแต่วันที่ 15 กรกฎาคม 2563 ทั่วประเทศ นอกจากนี้ ยังเป็นการป้องกันตนเองจากเชื้อโรคโควิด-19
นายปรเมธีกล่าวเพิ่มเติมว่า ทั้งนี้ สธค. ได้ขยายเวลาโครงการ สธค. โรงรับจํานําของรัฐสู้ภัยโควิด-19 สําหรับผู้มาใช้บริการจํานําใหม่ วงเงินต้นไม่เกิน 15,000 บาท คิดดอกเบี้ยร้อยละ 0.125 ต่อเดือน จํากัดสิทธิ์ 1 คนต่อตั๋ว 1 ใบต่อ 1 รอบการจํานําเท่านั้น ซึ่งจากเดิมถึงวันที่ 31 พฤษภาคม 2563 จะขยายเวลาออกไปจนถึงวันที่ 31 ธันวาคม 2563 และในช่วงการเปิดภาคการศึกษาที่ใกล้จะถึงนี้ ทาง สธค. จัดโปรโมชั่น Back to School ลดดอกเบี้ย 20% สําหรับประชาชนทั่วไป และนิสิตนักศึกษาที่มาใช้บริการจํานํา วงเงินมากกว่า 15,000 บาทขึ้นไป เริ่มตั้งแต่วันที่ 1 มิถุนายน ถึง 31 กรกฎาคม 2563
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานเปิดกิจกรรม “เสริมสร้างความรู้ ความเข้าใจ ต่อการปฏิบัติหน้าที่ตามประมวลจริยธรรมและจรรยาข้าราชการให้แก่ข้าราชการ”
วันศุกร์ที่ 7 กันยายน 2561
รองปลัดกระทรวงดิจิทัลฯ เป็นประธานเปิดกิจกรรม “เสริมสร้างความรู้ ความเข้าใจ ต่อการปฏิบัติหน้าที่ตามประมวลจริยธรรมและจรรยาข้าราชการให้แก่ข้าราชการ”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดกิจกรรม “เสริมสร้างความรู้ ความเข้าใจ ต่อการปฏิบัติหน้าที่ตามประมวลจริยธรรมและจรรยาข้าราชการให้แก่ข้าราชการ” โดยสํานักงานปลัดกระทรวงดิจิทัลฯ จัดขึ้น เมื่อวันที่ 7 กันยายน 2561 ณ โรงแรมทีเค พาเลซ แอนด์ คอนเวนชั่น ซึ่งรองปลัดกระทรวงดิจิทัลฯ ได้กล่าวถึงนโยบายของรัฐบาลที่ให้ความสําคัญในการส่งเสริมคุณธรรมจริยธรรมของประชาชน โดยนําศาสนา วัฒนธรรม และความเป็นไทยมาสร้างสรรค์สังคมให้เกิดความเข้มแข็งอย่างมีคุณภาพ ด้วยการยึดหลัก “คุณธรรมนําการพัฒนา” ตามแผนยุทธศาสตร์ชาติ 20 ปี เพื่อก่อให้เกิดความผาสุก มั่นคง และยั่งยืน ทั้งนี้ ข้าราชการและเจ้าหน้าที่ของภาครัฐมีหน้าที่สําคัญในการพัฒนาประเทศ จําเป็นต้องปฏิบัติหน้าที่ด้วยความซื่อสัตย์สุจริต มีคุณธรรม จริยธรรม เพื่อเป็นที่ไว้ใจของประชาชน หน่วยงานภาครัฐจึงได้กําหนดให้มีมาตรฐานทางจริยธรรมขึ้น เพื่อใช้เป็นหลักในการกําหนดประมวลจริยธรรมสําหรับเจ้าหน้าที่ของรัฐในหน่วยงานนั้นๆ เพื่อให้ข้าราชการและเจ้าหน้าที่ของรัฐปฏิบัติงานตามแนวทางจริยธรรมได้อย่างสมบูรณ์ต่อไป
**********************
รัฐบาลไทย-ข่าวทำเนียบรัฐบาล-​นายกรัฐมนตรี แจงไม่ได้อนุญาตให้เรือสำราญเวสเทอร์ดามเข้าเทียบท่าแหลมฉบัง พร้อมกำชับให้หน่วยงานที่เกี่ยวข้องและขอความร่วมมือผู้ประกอบการผลิตหน้ากากอนามัยเร่งผลิตหน้ากากอนามัยเพิ่มให
วันเสาร์ที่ 14 มีนาคม 2563
​นายกรัฐมนตรี แจงไม่ได้อนุญาตให้เรือสําราญเวสเทอร์ดามเข้าเทียบท่าแหลมฉบัง พร้อมกําชับให้หน่วยงานที่เกี่ยวข้องและขอความร่วมมือผู้ประกอบการผลิตหน้ากากอนามัยเร่งผลิตหน้ากากอนามัยเพิ่มให
​นายกรัฐมนตรี แจงไม่ได้อนุญาตให้เรือสําราญเวสเทอร์ดามเข้าเทียบท่าแหลมฉบัง พร้อมกําชับให้หน่วยงานที่เกี่ยวข้องและขอความร่วมมือผู้ประกอบการผลิตหน้ากากอนามัยเร่งผลิตหน้ากากอนามัยเพิ่มให้เพียงพอต่อความต้องการของประชาชน
วันนี้ (11ก.พ.63)เวลา13.00น. ณ ตึกบัญชาการ1ทําเนียบรัฐบาล หลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้กล่าวถึงเรื่องมาตรการป้องกันและแก้ไขการแพร่ระบาดของเชื้อไวรัสโคโรนา โดยเฉพาะกรณีที่มีการเผยแพร่ข้อมูลทางโชเชียลมีเดียระบุเรือสําราญเวสเทอร์ดาม (Westerdam)จะเข้าเทียบท่าที่แหลมฉบังนั้น รัฐบาลไม่ได้มีการอนุญาตให้เข้ามาจอดเทียบท่าดังกล่าวแต่อย่างใด แต่จะให้ความช่วยเหลือเป็นไปตามหลักมนุษยธรรม เช่น การเติมน้ํามัน หรืออาหารและน้ําดื่ม หากต้องการก็จะส่งไปให้ โดยยืนยันการดําเนินการดังกล่าวของรัฐบาลเป็นไปตามที่ต่างประเทศดําเนินการเช่นกันและเป็นไปอย่างเหมาะสม เพื่อเป็นการป้องกันไม่ให้เกิดการแพร่ระบาดเข้าระยะที่3โดยขณะนี้ไทยอยู่ในระยะที่ 2 ซึ่งยังสามารถดูแลควบคุมได้ แต่รัฐบาลก็ไม่ได้นิ่งนอนใจต่อสถานการณ์ที่เกิดขึ้นแม้จะสามารถควบคุมได้ โดยจะมีการประชุมหน่วยงานที่เกี่ยวข้องและให้กระทรวงสาธารณสุขชี้แจงถึงการเตรียมการรองรับการแพร่ระบาดเพื่อเป็นการเตรียมการขั้นต้น ซึ่งหากทําได้ดีครบถ้วนทุกอย่างก็ไม่มีปัญหา
พร้อมทั้งได้มอบหมายให้รัฐมนตรีว่าการกระทรวงพาณิชย์ ได้ประชุมหารือร่วมกับผู้ประกอบการผลิตหน้ากากอนามัย ในการที่จะผลิตหน้ากากอนามัยให้มีปริมาณที่เพิ่มมากขึ้น เพื่อให้หน้ากากอนามัยกระจายได้อย่างทั่วถึงและเพียงพอต่อประชาชน และสามารถส่งออกให้ต่างประเทศได้ด้วย และยังมีการให้ความรู้เกี่ยวกับหน้ากากอนามัยที่ทํามาจากผ้า ที่มีความทนทานมากกว่าและสามารถใช้ซ้ําได้ด้วยการซัก ทั้งนี้อยากให้ประชาชนเข้าใจถึงราคาที่แตกต่างกันระหว่างหน้ากากอนามัยที่มาจากองค์การเภสัชกรรม และหน้ากากอนามัยที่ผลิตจากภาคเอกชนซึ่งวันนี้ได้มีการหารือในที่ประชุมคณะรัฐมนตรีในหลายประเด็นทั้งมาตรการระยะสั้น มาตรการระยะยาว เพื่อแก้ไขปัญหาการขาดแคลนของหน้ากากอนามัยที่เกิดขึ้น